The Dead Pool

***The Dead Pool*** (títol orichinal en anglés, en aragonés ***L'estanque muerto***, estrenada en Aragón con o títol en castellano de ***La lista negra***, en aragonés ***A lista negra***) ye una cinta de cine estausunidense de cine negro d'intriga d'acción estrenada l'anyo 1988, dirichida por Buddy Van Horn seguntes un guión adaptau por Steve Sharon (basau en una historia d'a mesma Steve Sharon, Durk Pearson y Sandy Shaw, basada a la vegada en os personaches creyaus por Harry Julian Fink), con una banda sonora orichinal de Lalo Schifrin, una dirección de fotografía de Jack N. Green, una producción cinematografica de David Valdes ta la productora cinematografica *[[Malpaso Productions]]* y que conta con un elenco d'o cual en fan parte, entre d'atros actors, Clint Eastwood, Patricia Clarkson, Liam Neeson, Evan C. Kim, David Hunt, Michael Currie, Michael Goodwin, Jim Carrey, Anthony Charnota, Ronnie Claire Edwards, Louis Giambalvo, Diego Chairs, Charles Martinet, Patrick Van Hornas, Shawn Elliott, Bill Wattenburg, Harry Demopoulos, Marc Alaimo, Justin Whalin y Darwin Gillett.

*The Dead Pool* fa parte d'a serie de cintas *[[Dirty Harry (serie de cintas)|Dirty Harry]]*, d'a cual ye la cinquena y zaguer cinta d'a serie, dimpués de *[[Dirty Harry]]* (1971, Don Siegel), *[[Magnum Force]]* (1973, Ted Post), *[[The Enforcer (cinta de 1976)|The Enforcer]]* (1976, James Fargo) y *[[Sudden Impact]]* (1983, Clint Eastwood). O títol d'a cinta se refiere a un chuego ta adivinar cuan morirá bella persona, que de vegadas se puet convertir en un chuego d'apuestas. O protagonista d'a cinta ye *Harry Callahan*, un inspector d'a Policía de San Francisco, que ha consegui engarcholar a un mafioso, *Lou Janero*. Como consecuencia, se troba peseguiu mesmo por os sicarios d'o mafioso que por os periodistas, en haber conseguiu celebridat con ixa detención, y no li cuacan ni uns ni atros. Dimpués de matar a cuatre sicarios en un ataque que li fan, li asignan un achent como companyero, y con él han d'investigar a muerte de *Johnny Squares*, una estrela d'a musica rock que ha falleixiu aparentment por una sobredosi de drogas mientres que rodaba una cinta como protagonista. Tanimientres, una periodista descubre y publica la existencia d'una lista d'apuestas sobre qué famosos morirán ixe anyo, y lo director d'a cinta ye un d'os partecipants en o "chuego" resultando amás que en a suya lista amanixe como apuesta que un d'os que morirán ye lo cantaire falleixiu. Bien luego se preba que *Squares* no ha muerto por sobredosi sino que ha estau asasinau y amás muere una atra famosa que amanixe en a lista d'o director d'a cinta y lo suyo asasino ha afirmu estar o director, asinas que iste ye lo prencipal sospeitoso d'os crímens. Pero lo director diz que *Harlan Rook* ye un esquizofrenico que lo persigue y bien luego *Callahan* sospeita d'él.

A cinta s'ambienta en a suya epoca actual (1988) en San Francisco (California) y las suyas escenas se filmoron en ixa mesma ciudat.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''The Dead Pool'' en Internet Movie Database.
*  ''The Dead Pool'' en TCM Movie.
*  ''The Dead Pool'' en l**[[American Film Institute Catalog]]'' de l**American Film Institute''.